Nr.

Referitor dosar nr:

### AUTORIZAŢIE DE MEDIU

**daft**

**Ca urmare a cererii adresate de** SC KENDRION AUTOMOTIVE SIBIU SRL cu sediul în **municipiul** Sibiu, **str.** Lyon, **nr.** 2, **judeţul** Sibiu, **înregistrată cu nr.** 15168/26.07.2019, **în urma analizării documentelor transmise şi a verificării efectuate de către** ing. Mihaela Cerciu,

**în baza Hotărârii Guvernului nr. 19/2017 privind organizarea şi funcţionarea Ministerului Mediului, a Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, se emite:**

# AUTORIZAŢIA DE MEDIU

**pentru:** Unitate producţie subansamble electromecanice

**din judeţul** Sibiu**, municipiul** Sibiu, **str.** Florian Rieger**, nr.** 6;

**care prevede:** construcţie P+M în suprafaţă de 2747,28 mp;

* la parter birouri – 68,68 mp, vestiare – 12,61 mp, sală de mese – 67,13 mp, grupuri sanitare – 49,21 mp, laboratoare – 119,58 mp, depozite – 412,7 mp, centrală termică – 5,97mp, spaţiu compresoare - 24,15 mp, spațiu primire marfa - 68,85 mp, spațiu expediere marfă – 45,36 mp, atelier întreținere – 18,92 mp, spațiu producție – 1492,35 mp, hol– 30,39 mp;
* la etaj: birouri – 184,25 mp, hol - 64 mp, grupuri sanitare - 15,82 mp, sală de ședințe - 78 mp;

**în scopul** **desfăşurării următoarelor activităţi (conform cod CAEN):**

2611 – Fabricarea subansamblurilor electronice (module); cod CAEN 2790 – Fabricarea altor echipamente electrice; cod CAEN 2931 – Fabricarea de echipamente electrice şi electronice pentru autovehicule şi pentru motoare de autovehicule;

**Documentaţia conţine:** cerere; chitanţa APM nr. 26764/26.07.2019 (500 lei); proces verbal de verificare a obiectivului; plan de situaţie şi încadrare în zonă; fişe de securitate; Autorizaţie de Mediu nr. SB 137 din 25.09.2014 , emisă de Agenţia pentru Protecţia Mediului Sibiu, Raportul pentru conformare emisii COV pentru anul 2018;

**elaborată de:** SC KENDRION AUTOMOTIVE SIBIU SRL;

**şi următoarele acte de reglementare emise de alte autorităţi:** certificat de înregistrare de la Oficiul Registrului Comerţului seria B nr. 2381650, J32/513/10.08.1998, CUI 10949666/ 07.09.1998; certificat constatator nr. 30547 din 29.08.2014; Contract închiriere spaţiu din 14.01.2013, încheiat cu WK GROUP SRL; Contract nr. 746 din 01.11.2010 încheiat cu SC JIFA SRL privind servicii de colectare, transport, procesare şi/sau eliminare finală a deşeurilor industriale; Contract de comodat pentru recepție , încheiat cu SC SOMA SRL; Contract de vânzare – cumpărare nr. 2/01.01.2015, încheiat cu SC GOLDSTAR IMPEX SRL; Contract de vânzare –cumpărare nr. 102 din data de 14.12.2016; Contract de branşare/racordare şi utilizare a serviciilor publice de alimentare cu apă şi de canalizare nr. 222 din 03.02.2015, încheiat cu SC APĂ – CANAL SA; Contract de furnizare a energiei electrice nr. 784/28.01.2013, încheiat cu SC Repower Furnizare România SRL; Contract de furnizare a gazelor naturale, încheiat cu E-ON Energie România SA; Aviz de securitate la incendiu nr. 1279691 din 03.10.2012, emis de Inspectoratul pentru Situații de Urgență „ Cpt. Dumitru Croitoru” al județului Sibiu; Autorizație de gospodărire a apelor nr. SB 96 din 01.07.2019, emis de Administraţia Naţională Apele Române Administraţia Bazinală de Apă Olt Sistemul de Gospodărire a Apelor Sibiu;

**Prezenta autorizaţie se emite cu următoarele condiţii speciale impuse:**

* respectarea legislaţiei de mediu în vigoare în România;
* respectarea prevederilor O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare;
* se vor respecta prevederile O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată de Legea nr. 19/2008 cu modificările şi completările ulterioare;
* în cazul producerii unui prejudiciu, titularul activităţii suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului ”poluatorul plăteşte”;
* respectarea prevederilor O.U.G. nr. 196/2005 privind Fondul pentru mediu, modificată, completată şi aprobată prin Legea nr. 105/2006, cu modificările şi completările ulterioare;
* respectarea prevederilor Legii nr. 211/2011(r1) privind regimul deşeurilor. Producătorii şi deţinătorii de deşeuri au obligaţia valorificării acestora cu respectarea ierarhiei deşeurilor. Deşeurile care nu au fost valorificate trebuie supuse unei operaţiuni de eliminare în condiţii de siguranţă. Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului. Producătorul de deşeuri are obligaţia de a desemna o persoană din rândul angajaţilor proprii care să urmărească şi să asigure îndeplinirea obligaţiilor prevăzute de lege sau să delege această obligaţie unei terţe persoane, care trebuie să fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate. Conform art. 14, alin (1) din Legea nr. 211/2011(r1) privind regimul deşeurilor, pentru asigurarea unui grad înalt de valorificare, producătorii de deşeuri şi deţinătorii de deşeuri sunt obligaţi să colecteze separat cel puţin următoarele categorii de deşeuri: hârtie, metal, plastic şi sticlă;
* respectarea prevederilor H.G. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea H.G. nr. 249/2015 privind gestionarea ambalajelor şi deşeurilor de ambalaje, cu completările şi modificările ulterioare;
* titularul autorizaţiei este obligat să deţină contracte valabile pentru valorificare/eliminarea deşeurilor pe toată perioada de valabilitate a autorizaţiei de mediu.
* respectarea prevederilor H.G. nr. 235/2007 privind gestionarea uleiurilor uzate;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* respectarea prevederilor Regulamentului (CE) nr. 1907/2006 privind înregistrarea, evaluarea, autorizarea şi restricţionarea substanţelor chimice (REACH);
* respectarea prevederilor Regulamentului (CE) nr. 1272/2008 (CLP) privind clasificarea, etichetarea şi ambalarea substanţelor şi a amestecurilor, de modificare şi abrogare a Directivelor 67/548/CEE şi 1999/45/CE, precum şi de modificare a Regulamentului CE nr.1907/2006;
* respectarea prevederilor Legii nr. 360/2003(r1) privind regimul substanţelor şi preparatelor chimice periculoase;
* se vor respecta prevederile Ord. nr. 3299/2012 pentru aprobarea Metodologiei de realizare și raportare a inventarelor privind emisiile de poluanți în atmosferă;
* respectarea prevederilor Legii nr. 59/2016 privind controlul asupra pericolelor de accident major în care sunt implicate substanțe periculoase şi Ord. nr. 1084/2003 privind controlul asupra pericolelor de accident major în care sunt implicate substanțe periculoase;
* activitatea este listată în Legea nr. 278/2013, anexa nr.7, partea 2, punctul 5 alte tipuri de curățare a suprafețelor (valoare prag consum solvenţi 2 t/an),punctul 8 alte tipuri de acoperire (valoarea prag consum solvenţi 5 t/an); consumul de solvenţi organici cu conţinut COV înregistrat în anul 2016 a fost de 4,9814 t/an COV în activitatea de la punctul 5 și respectiv 0,0683t/an COV în activitatea de la punctul 8;

Condiţii aplicabile instalaţiilor şi activităţilor care utilizează solvenţi organici

* se vor respecta dispoziţiile Legii nr. 278/2013 privind emisiile industriale Capitolul I Secţiunea a 2-a Obligaţii şi responsabilităţi şi Capitolul V Dispoziţii speciale aplicabile instalaţiilor şi activităţilor care utilizează solvenţi organici;
* este interzisă operarea instalaţiei fără autorizaţie de mediu;
* în cazul oricărui incident sau accident care afectează mediul în mod semnificativ, fără a aduce atingere prevederilor O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările si completările ulterioare, operatorul are următoarele obligaţii:

1. să informeze imediat Agenţia pentru Protecţia Mediului Sibiu şi Garda Naţională de Mediu – Comisariatul Judeţean Sibiu;
2. să ia imediat măsurile pentru limitarea consecinţelor asupra mediului şi prevenirea altor incidente sau accidente posibile;
3. să ia orice măsuri suplimentare, considerate adecvate şi impuse de autorităţile competente prevăzute la lit. a), pe care acestea le considera necesare, în vederea limitării consecinţelor asupra mediului şi a prevenirii altor incidente sau accidente posibile;

* operatorul are obligaţia să întrerupă operarea instalaţiei, în cazul în care încălcarea condiţiilor din autorizaţia de mediu reprezintă un pericol imediat pentru sănătatea umană sau riscă să aibă un efect advers semnificativ imediat asupra mediului, până la restabilirea conformării;
* operatorul are obligaţia sa aplice masurile necesare prin care să se asigure că instalaţia care utilizează solvenţi organici este conformă cu una dintre următoarele condiţii:
  1. emisiile de compuşi organici volatili din instalaţie să respecte valorile-limita de emisie în gazele reziduale şi valorile limită pentru emisiile fugitive sau valorile-limită pentru emisiile totale, precum şi celelalte cerinţe prevăzute în anexa nr. 7 părţile a 2-a şi a 3-a din Legea nr. 278/2013 privind emisiile industriale;
  2. să aplice o schemă de reducere a emisiilor de compuşi organici volatili prevăzută în anexa nr. 7 partea a 5-a din Legea nr. 278/2013 privind emisiile industriale, cu condiţia să atingă o reducere a emisiilor echivalentă cu cea pe care ar realiza-o aplicând valorile-limită de emisie menţionate la lit. a);
* operatorul are obligaţia să ia toate măsurile de prevenire corespunzătoare pentru a reduce la minimum emisiile de compuşi organici volatili, în cursul operaţiunilor de pornire şi oprire;
* în cazul unei modificări substanţiale a instalaţiei operatorul are obligaţia să demonstreze Agenţiei pentru Protecţia Mediului Sibiu conformarea cu dispoziţiile Legii nr. 278/2013 privind emisiile industriale. O modificare a masei maxime, exprimată în medie pe zi, a intrărilor de solvenţi organici utilizaţi într-o instalaţie existentă, atunci când aceasta funcţionează la capacitatea de producţie proiectată, în alte condiţii decât cele privind operaţiunile de pornire, oprire şi de întreţinere a echipamentelor, este considerată modificare substanţială în cazul în care are ca efect o creştere a emisiilor de compuşi organici volatili de peste:

1. 25%, pentru o instalaţie al cărei consum de solvenţi organici se situează la cele mai mici valori de prag prevăzute la activităţile de la nr. crt. 1, 3, 4, 5, 8, 10, 13, 16 sau 17 din tabelul de la anexa nr. 7 partea a 2-a din Legea nr. 278/2013 privind emisiile industriale sau pentru cele care se încadrează la celelalte puncte din anexa nr. 7 partea a 2-a a Legii nr. 278/2013 şi care au un consum de solvenţi organici mai mic de 10 tone/an;
2. 10%, pentru toate celelalte instalaţii.

**Titularul autorizaţiei este obligat să respecte legislaţia de mediu în vigoare, cu toate modificările/completările intervenite ulterior emiterii actului de reglementare, până la expirarea valabilităţii acestuia.**

Conform art. 16, alin (4) **din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, autorizaţia de mediu se revizuieşte ori de câte ori apar elemente noi cu impact asupra mediului, necunoscute la data emiterii.**

Prezenta autorizaţie este valabilă de la data de xxxxxxxx , până la xxxxxxxx.

**Titularul are obligaţia de a solicita şi obţine o nouă autorizaţie de mediu anterior expirării valabilităţii prezentei autorizaţii. Termenul de eliberare a autorizaţiei de mediu este de maximum 90 de zile lucrătoare de la data depunerii documentaţiei complete.**

**Nerespectarea prevederilor autorizaţiei se sancționează conform prevederilor legale.**

**I. Activitatea autorizată**

**1. Dotări (instalaţii, utilaje, mijloace de transport utilizate în activitate):**

a. trei linii SMD de amplasare automată a componentelor alcătuite din:

* 2 automate de imprimare a pastei de cositorit pe circuitele electronice, în mediu închis;
* 2 linii automate tip SIPLACE, pentru amplasare piese electronice de suprafaţă, compus din 3 mașini de amplasare pe fiecare linie, prevăzute fiecare cu cate 2 capete de amplasare componente electronice;
* 1 cuptor tip CX 800 şi 1 cuptor tip CM 800 cu funcționare electrică şi cu aer comprimat care încălzește cositorul pastă la 2200C/2400C şi îl întărește;
* 1 cuptor de cositorire, tip OMNIFLOW 7, cu funcționare electrică şi aer comprimat care încălzește cositorul la 2200C/2400C şi îl întărește, prevăzut cu sistem de ventilație şi exhaustare cu un debit de 765m3/h;
* 2 mașini de frezat plăcuţe şi un dispozitiv manual de tăiere a plăcuţelor.

b. patru linii de cositorit cu val alcătuite din:

* 4 prese de nituit socluri la cald (prin încălzire la 1800C se nituiesc prin presare);
* 2 posturi de amplasare manuală componente THT situate de o parte şi de alta a conveiorului de alimentare al cuptorului de lipit cu val de cositor alcătuit fiecare post din 3 mese de lucru;
* 4 cuptoare de lipire cu val de cositor în atmosferă de azot, tip EPM pentru fixarea componentelor amplasate manual. Cuptorul este prevăzut cu două băi de cositor (cositorire cu Pb şi cositorire fără Pb). Funcţionarea cuptorului este electrică şi cu aer comprimat. Temperatura cositorului este de 2500C pentru cositoriri cu Pb si 2650C pentru cositoriri fără Pb. Cositoririle se fac în atmosferă de azot cu un consum de 15-20m3/h. Viteza benzii transportoare este de 0,5-2,5m/min. Cuptorul de cositorit în val de cositor este dotat cu o cameră de pulverizare a decapantului, iar surplusul de decapant se scurge într-un rezervor pentru recirculare. Totodată automatul are un înveliș care nu permite comunicarea cu exteriorul decât printr-un exhaustor legat la o tubulatură exterioară. Exhaustorul are un debit de 500 m3/h, înălţimea coşului pe acoperiş este de 0,5 m, cele 4 tubulaturi din interiorul halei au o înălțime de 8 m. și sunt conectate ulterior la o tubulatură exterioară izolată termic care face legătura cu unitatea de filtrare cu cărbune activ, amplasat în exteriorul halei, pe o fundație în beton armat. Fiecare linie de cositorire în val este prevăzută în interior cu două zone cu filtrare, prevăzute cu filtru din țesătură din sârmă de metalică material textil nețesut, pentru reținerea particulelor solide; filtru textil este înlocuit zilnic.

Cuptorul este prevăzut cu sistem de ventilație si exhaustare şi cuprinde următoarele zone: zona de alimentare a cuptorului; decapare; zona de preîncălzire a componentelor; zona de cositorire cu 2 valuri de cositor unde sunt amplasate două băi de cositor (cu Pb şi fără Pb). Procesul de lipire este automatizat şi are loc într-un cuptor închis etanș, în atmosferă de azot; zona de răcire a reperelor; zona de descărcare a cuptorului. Azotul este furnizat dintr-un rezervor special sub presiune, aflat in afara halei de producție.

c. zonă de testare ICT formată din 9 automate SPEA de verificare alimentate electric si cu aer comprimat.

d. zona de închidere în carcasă a plăcilor electronice;

e. zona de turnat răşină formata din 12 instalații de turnare-amestec rășină. Alimentarea acestora se face din camera pompare răşini din rezervoare de 200 l cu o instalație specifică. Fiecare maşină de turnare-amestec răşini este prevăzută cu sistem de curăţare automată a capetelor de turnare prin spălare cu diluant, alimentat din recipient PVC – 20 l.

f. zona de verificare finală a produselor formată din 16 automate de verificat.

g. zonă de ambalare depozitare a produselor (4 mese).

h. instalaţii auxiliare procesului de producție:

* Mașină de spălat șabloane tip Koenen cu un singur compartiment;
* răcitoarele cuptoarelor de cositorit unul de tipul Nalco CWK 50-S pentru cuptorul EPM iar celălalt de tipul Nalco VWK 70/1-S pentru cuptorul Omniflow 7;
* doua compresoare de aer de tipul GA 18 SP (cu debit de 50 l/sec) şi uscător de tipul FD60 iar celălalt compresor de tipul GA 22 (cu debit de 51.7l/sec) amândouă legate la un alt uscător de tipul FD 170;
* maşină de spălat rame de cositor tip Kolb cu două compartimente unul de spălare de 0.9m3, iar celălalt de clătire cu apă de 0.3m3.

**2. Materiile prime, auxiliare, combustibilii şi ambalajele folosite - mod de ambalare, de depozitare, cantităţi:**

|  |  |  |  |  |
| --- | --- | --- | --- | --- |
| Nr. Crt. | Denumire | Unitate de măsură | Consum/anul 2015 | Mod de ambalare |
| 1 | Repere din material plastic | buc. | 4500000 | lăzi de plastic sau de lemn, returnabile |
| 2 | Repere din metale neferoase | buc. | 9000000 | lăzi de metal returnabile |
| 3 | Repere electronice | buc. | 9000000 | în pungi de nylon, pe role de plastic, în cutii de carton |
| 4 | Ambalaje si etichete din hârtie carton | buc. | 100000 | în pungi de nylon, ambalaje înfoliate |
| 6 | Decapant Lötflussmittel Circures Standard C22 HE – degresare | Kg | 1100 | Bidon plastic 25 kg |
| 7 | Decapant NITROSOLV D 2205- degresare | L | 100 | Cutii metalice, 1 litru |
| 8 | Rasina RAKU-PUR 21-2116 A - turnare rasina | L | 120000 | IBC, 1000 litri |
| 9 | Rasina RAKU-PUR 21-2116 B – turnare rasina | L | 20000 | Butoi, 200l |
| 10 | Masa de reactie substante WBC 34 SPEZIALLOSER - degresare | L | 500 | Bidon plastic, 30 litri |
| 11 | Bara cositor aliaj staniu-plumb cu posibili aditivi de alte elemente de aliere- numar articol bz035 - cositorire | Kg | 50 | Bara |
| 12 | Intaritor rasina RAKU- Inhibator 90-1702 – turnare rasina | Kg | 50 | Bidon plastic,5 kg |
| 13 | cositor ELSOLD - cositorire | Kg | 700 | Cutii plastic 5 kg |
| 14 | Decapant Lötflussmittel P981 - degresare | L | 6000 | Bidon plastic, 30 litri |
| 15 | Azot lichefiat | Mc | 800000 | Stație de stocare |
| 16 | Azot comprimat (varianta de rezerva) | Mc | 4 | Butelii |
| 17 | pasta de cositorit :PF610-B LEAD FREE SOLDER BAR (Sn-3Ag-0.5Cu-0.06Ni-0.01Ge) - cositorire | Kg | 500 | Cutii plastic 500 g |
| 18 | cositor SN100C, SN100CL, nr. Articol : bz001 - cositorire | Kg | 700 | bară |
| 19 | Rasina Raku-Pur 21-2058-2 A neagra- turnare rasina | L | 200 | Butoi metalic, 200l |
| 20 | Rasina RAKU-PUR 21-2058-1 A – turnare rasina | L | 50000 | Butoi metalic, 200l |
| 21 | pasta cositorire Alpha OM-340 771 88-4-M18 Jar SAC305 - cositorire | Kg | 100 | Cutii plastic 500 g |
| 22 | Alcool sanitar Vorona - curastare | L | 1500 | Pet plastic, 0.5 litri |
| 23 | Vopsea tampografiere MUF/RM 41097 negru – stampilare produse finite | L | 10 | Cutie metal, 1 kg |
| 24 | Diluant MUF –degresare inainte de stampilare produse finite. | L | 10 | Cutie metal, 1 kg |

Materiile prime sunt depozitate în magazii special amenajate, ţinând cont de compatibilitățile dintre grupele de materiale.

3. Utilităţi - apa, canalizare, energie (surse, cantităţi, volume):

Unitatea este racordată la reţelele de utilităţi ale municipiului Sibiu alimentare cu apă, canal, energie electrică şi gaz metan).

4. Descrierea principalelor faze ale procesului tehnologic sau ale activităţii:

*Producerea dispozitivelor de comandă*

* imprimare a pastei de cositorit pe plăcuţe;
* amplasarea automata pieselor electronice de suprafață (SMD);
* cositorirea pieselor electronice de suprafață în cuptor de convecție;
* nituire la cald a contactelor pe soclu;
* amplasare manuala a pieselor electronice (THT);
* lipire în cuptor cu val de cositor;
* testare ICT a plăcuţelor;
* închidere carcasă;
* turnarea rășinii în produse;
* curăţare/ajustare;
* verificare si stampilare/etichetare;
* ambalare.

*Producerea releelor de conectare bord:*

* imprimare a pastei de cositorit pe plăcuţe;
* amplasarea automata pieselor electronice de suprafață (SMD);
* cositorirea pieselor electronice de suprafață în cuptor de convecție;
* cositorire manuală;
* turnarea răşinii;
* verificarea funcţionării;
* ştampilare;
* ambalare.

**5. Produsele şi subprodusele obţinute - cantităţi, destinaţie:**

* dispozitive de comandă – cca. 4500000 buc/an;

**6. Datele referitoare la centrala termica proprie - dotare, combustibili utilizaţi (compoziţie, cantităţi), producţie:**

Sursele de încălzire/climatizare şi preparare a apei calde:

|  |  |
| --- | --- |
| **Denumirea si locul de amplasare** | **Putere** |
| 1. Centrala IMMERGAS VICTRIX 50 -  Localizare: Camera centralei termice de lângă vestiar.  Utilizare: - vestiar  - sală de mese  - birouri | 50.8 kW |
| 2. Rooftop Tip G 400 A  Localizare: pe hală  Utilizare (aer cald, aer rece): secţie, birou producţie, laborator, magazie. | - putere pentru încălzire 85 KW  - putere pentru răcire 67 KW |

**7. Alte date specifice activităţii: (cod-uri CAEN care se desfăşoară pe amplasament, dar nu intra pe procedura de autorizare):** nu este cazul.

**8. Program de funcţionare:** 8 **ore/zi**, 5 **zile/săptămână**, 260 **zile/an**.

Se va respecta programul de funcţionare stabilit de Primăria Sibiu.

**II. Instalaţiile, măsurile şi condiţiile de protecţie a mediului**

**1. Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):**

AER:

* cele 4 cuptoare de cositorire sunt conectate printr – o rețea de tubulaturi la un sistem de filtrare de cărbune activ în zona exterioară a halei;
* fiecare linie de cositorire este prevăzută în interior cu două zone cu filtrare cu filtru țesătură din metal și material textil nețesut pentru reținerea particulelor solide;
* gazele exhaustare de pe cele 4 linii de cositorire sunt prefiltrate în prealabil printr –un sistem de filtrare (aferent fiecărei linii de cositorire) de unde prin sistem de ventilație cu tiraj forțat sunt trecute prin unitatea de filtrare exterioară (pentru reținerea de solvenți și substanțe chimice sub formă de gaz) compusă din 8 buc. cartușe de filtrare cu cărbune activ și 8 buc. filtre pe suport metalic (pentru filtrarea eventualelor pulberi în suspensie);
* gaze degajate de la fierberea pieselor din instalaţiile de turnat răşină sunt preluate de o instalaţie de exhaustare cu ventilaţie naturală cu înălţimea coşului de 12 m de la pardoseală.
* hala este prevăzută cu un sistem de climatizare tip Rooftop.

*SOL:*

* toate suprafeţele sunt betonate.

**2. Alte amenajări speciale, dotări şi măsuri pentru protecţia mediului:**

* materialele sunt depozitate în spaţii acoperite şi betonate.

3. Concentraţiile şi debitele masice de poluanţi, nivelul de zgomot, de radiaţii admise la evacuarea în mediul înconjurător, depăşiri permise şi în ce condiţii:

* poluanţii la emisia în atmosferă se vor încadra în limitele prevăzute în Ord. 462/1993 pentru focarele alimentate cu gaze naturale şi anume: pulberi – 5 mg/mcN, CO - 100 mg/mcN, SO2 - 35 mg/mcN, NO2 - 350 mg/mcN. Valorile limită se raportează la un conţinut în oxigen al efluenţilor gazoşi de 3% vol;
* emisiile în aer de COV aferente automatului de cositorit în val şi cuptorului de cositorire prin convecţie se vor încadra în prevederile Legii nr. 278/2013, anexa nr. 7, partea a 2-a, punctul 5, pentru un consum al solvenţilor organici între 2-10 tone/an:
* valori limită de emisii în gazele reziduale: 75 mgC/Nmc şi
* valori limită pentru emisiile fugitive: 20 % din cantitatea de solvent utilizată.

Valorile limită la emisie pentru gazele reziduale se calculează la o temperatură de 273,15 K și o presiune de 101,3 kPa;

* conform Ordinului nr. 119/2014, activitățile de pe amplasament trebuie să se desfășoare astfel încât în teritoriile protejate să fie asigurate și respectate valorile-limită ale indicatorilor de zgomot, după cum urmează:
* în perioada zilei, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 55 dB și curba de zgomot Cz 50,
* în perioada nopții, între orele 23,00-7,00, nivelul de presiune acustică continuu echivalent ponderat A (LAeqT), măsurat la exteriorul locuinței conform standardului SR ISO 1996/2-08, la 1,5 m înălțime față de sol, să nu depășească 45 dB și, respectiv, curba de zgomot Cz 40;
* indicatorii de calitate ai apelor uzate evacuate se vor încadra în limitele prevăzute de H.G. nr. 352/2005, NTPA 002 pentru modificarea și completarea H.G. 188/2002;

**III. Monitorizarea mediului**

**1. Indicatori fizico - chimici, bacteriologici şi biologici emişi, imisiile poluanţilor, frecventa, modul de valorificare a rezultatelor:**

Monitorizarea indicatorilor precizaţi la punctul II. 3. se realizează prin laboratoare abilitate, costurile monitorizării revenind titularului de activitate.

AER:

* anual, indicatorii de calitate la emisii în aer, prin metode acreditate, pentru toate coșurile de evacuare, conform punctului II.3;
* măsurarea emisiilor de compuşi organici volatili se va desfăşura potrivit prevederilor din [Anexa nr. 7 partea a 6-a a Legii nr. 278/2013](file:///D:\AUTORIZATII%20DE%20MEDIU\Instalatii%20COV%20Legea%20278.docx#monitorizare) privind emisiile industriale, respectiv:
* operatorul are obligaţia de a efectua monitorizarea continuă a emisiilor în cazul canalelor de evacuare la care sunt racordate echipamente de reducere şi care la punctul final de evacuare eliberează în medie o cantitate totală de carbon organic mai mare de 10 kg/h,
* în celelalte cazuri, operatorul are obligaţia să efectueze măsurători continue sau periodice. Pentru măsurătorile periodice, sunt necesare minimum 3 valori în timpul fiecărui exerciţiu de măsurare.

Evaluarea respectării valorilor-limită de emisie în gazele reziduale se realizează potrivit prevederilor din [Anexa nr. 7 a partea a 8-a Legii nr. 278/2013](file:///D:\AUTORIZATII%20DE%20MEDIU\Instalatii%20COV%20Legea%20278.docx#evaluare) privind emisiile industriale, respectiv:

* în cazul măsurătorilor continue, se consideră că valorile limită de emisie sunt respectate în situația în care:
  1. niciuna dintre mediile aritmetice ale tuturor citirilor validate efectuate în decursul oricărei perioade de 24 de ore de funcționare a unei instalații sau activități, cu excepția operațiunilor de pornire, de oprire şi de întreținere a echipamentelor, nu depășește valoarea-limită de emisie;
  2. niciuna dintre valorile medii orare nu depășește valoarea limită de emisie multiplicată cu un factor egal cu 1,5.
* în cazul masuratorilor periodice, se consideră că valorile limită de emisie sunt respectate în situația în care, în cursul unui exercițiu de monitorizare:
  1. valoarea medie a tuturor valorilor măsurate nu depășește valoarea-limită de emisie;
  2. niciuna dintre valorile medii orare nu depășește valoarea limită de emisie, multiplicată cu un factor egal cu 1,5.

La determinarea concentrațiilor masice ale poluanților din gazele reziduale nu se iau în considerare volumele de gaze adăugate la gazele reziduale în scopul răcirii sau diluării, acolo unde este tehnic posibil.

**2. Datele ce vor fi raportate autorităţii teritoriale pentru protecţia mediului şi periodicitate:**

**Raportări SIM**

|  |  |  |  |  |  |
| --- | --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | | **Acces aplicații SIM** |
| 1 | Raportare inventare locale de emisii in conformitate cu Ordinul 3.299/2012. | Anual | 15 ianuarie-15 martie | | Inventare locale de emisii |
| 2 | Raport privind conformarea instalației cu prevederile Legii 278/2013 – Registrul COV | anual | 1 aprilie – 30 mai pentru anul de raportare n-1 | | Registrul integrat: COV |
| 3 | Statistica deșeurilor: Chestionar 4: PRODDES – completat de producătorii de deșeuri | anual | 1 februarie - 15 iunie | Chestionar 4: PRODDES completat de producătorii de deșeuri | |

**Alte raportări:**

|  |  |  |  |
| --- | --- | --- | --- |
| **Raportări** | **Frecvenţa**  **raportărilor** | **Data limită a**  **raportării** | **Autoritatea competentă la care se face raportarea** |
| **Orice poluare semnificativă** se va anunţa telefonic | când se produce | în cel mai scurt timp posibil | A.P.M. Sibiu şi G.N.M.– C.J. Sibiu |
| **Datele centralizate privind evidenţa gestiunii deşeurilor** conform prevederilor H.G. nr. 856/2002.  Datele de raportare se transmit în format electronic sau pe suport de hârtie | anual | până la data de  **31 martie** a fiecărui an pentru anul anterior celui pentru care se realizează raportarea | A.P.M. Sibiu |
| **Raportarea datelor referitoare la ambalaje şi deşeuri de ambalaje** conform prevederilor Ordinului nr. 794/2012.  Datele de raportare se transmit în format electronic ".xls" protejat împotriva modificării datelor şi pe suport hârtie. | anual | până la data de  **25 februarie** a fiecărui an pentru anul anterior celui pentru care se realizează raportarea | A.P.M. Sibiu |
| Orice date solicitate cu privire la calitatea factorilor de mediu din zonă și informații privind utilizarea substanțelor chimice | la solicitarea A.P.M. Sibiu |  | A.P.M. Sibiu |
| Raportarea inventarului emisiilor de poluanți în atmosferă, conform Ordinului M.M.P. nr. 3299/2012 | anual | până la data de  **15 martie** a fiecărui an pentru anul anterior celui pentru care se realizează raportarea sau conform solicitării A.P.M. Sibiu | A.P.M. Sibiu |
| Conform Legii nr. 278/2013 privind emisiile industriale **pentru instalaţia care utilizează solvenţi organici se vor transmite** **date care sa permită verificarea conformării** cu următoarele condiţii, după caz:  a) valorile-limită de emisie în gazele reziduale, valorile-limită pentru emisiile fugitive şi valorile-limită pentru emisiile totale ale compuşilor organici volatili;   b) cerinţele specificate în schema de reducere a emisiilor de compuşi organici volatili.  Raportul privind conformarea include, după caz, un plan de gestionare a solvenţilor organici | anual | până la data de  **15 februarie** a fiecărui an pentru anul anterior celui pentru care se realizează raportarea sau conform solicitării A.P.M. Sibiu | A.P.M. Sibiu |

**Notă:**

A.P.M. Sibiu - Agenţia pentru Protecţia Mediului Sibiu

G.N.M. – C.J. Sibiu - Garda Naţională de Mediu – Comisariatul Judeţean Sibiu.

**IV. Modul de gospodărire a deşeurilor şi ambalajelor**

**1. Deşeurile produse (tipuri, compoziţie, cantităţi):**

|  |  |  |
| --- | --- | --- |
| Denumire deșeuri | Cod deșeu | Cantități kg/an |
| Alți solvenți organici, lichide de spălare și soluții | 070604\* | 3200 |
| Deșeuri de tonăre de imprimante cu conținut de substanțe periculoase | 080317\* | 2 |
| Deșeuri de adezivi și cleiuri , altele decât cele specificate la 08 04 09 | 080410 | 800 |
| Alți solvenți și amestecuri de solvenți | 140603\* | 900 |
| Deșeuri hârtie carton | 15 01 01 | 12000 |
| Deșeuri de material plastic | 15 01 02 | 7500 |
| Ambalaje metalice | 15 01 04 | 2000 |
| Ambalaje care conțin reziduri sau sunt contaminate cu substanțe periculoase | 15 01 10\* | 8500 |
| Absorbanți, materiale filtrante (inclusiv filtre de ulei fără altă specificație) materiale de lustruire, îmbrăcăminte de protecție contaminată cu substanțe periculoase | 15 02 02\* | 900 |
| Metale feroase | 20 01 40 | 1000 |
| Materiale plastice | 20 01 39 | 6500 |
| Componente demontate din echipamente casate, altele decât cele specificate la 16 02 15 | 16 02 16 | 7500 |
| Tuburi fluorescente și alte deșeuri cu conținut de mercur | 20 01 21\* | 20 |
| Deșeuri municipale amestecate | 20 03 01 | 70 |
| Baterii și acumulatori incluși în 16 06 01, 16 06 02 sau 16 06 03 și bateri și acumulatori nesortați conținând aceste baterii | 20 01 33\* | 3 |

2. Deşeurile colectate (tipuri, compoziţie, cantităţi, frecvenţa): buc/an

* nu se colectează deşeuri provenite de la alte unităţi.

**3. Deşeurile stocate temporar (tipuri, compoziţie, cantităţi, mod de stocare):**

Deşeurile rezultate pe amplasament vor fi colectate selectiv în locuri special amenajate, inscripţionate ca atare, pe platformă betonată, vor fi predate către societăţi autorizate în preluarea şi valorificarea/eliminarea acestora, astfel:

* deşeurile din material plastic, deşeurile din hârtie– carton și deșeurile metalice vor fi colectate selectiv, depozitate în spaţii special amenajate;
* materialele îmbibate cu substanţe chimice vor fi depozitate în saci de naylon care la rândul lor vor fi depozitaţi în pubele din PVC cu volumul de 1,1 m3 acoperite;
* solvenţii uzați vor fi depozitaţi în recipientele în care au fost achiziţionaţi (recipienții de plastic de 20 l sau 30 de litri din metal);
* ambalajele din mase plastic şi din metal (bidoanele) vor fi depozitate în loc special amenajat;
* deşeurile de răşină vor fi depozitate în saci de naylon care la rândul lor vor fi depozitaţi în pubele cu capac din PVC cu volumul de 1,1 m3 acoperite;
* deşeurile electrice şi electronice vor fi depozitate în spaţiu special amenajat;
* deşeurile periculoase vor fi depozitate într-o magazie situate în spatele halei de producţie, într-o zonă cu acces restricţionat;
* deşeurile menajere vor fi stocate în pubele închise pe platformă betonată.

**4. Deşeurile valorificate (tipuri, compoziţie, cantităţi, destinaţie):**

* deşeurile rezultate pe amplasament, menţionate la punctul IV.1., vor fi predate societăţilor autorizate.

5. Modul de transport al deşeurilor şi măsurile pentru protecţia mediului:

* deşeurile menajere vor fi transportate cu mijloacele auto ale firmei de salubritate autorizată, celelalte categorii de deşeuri vor fi preluate de către firme autorizate pentru valorificare/eliminare, cu mijloace auto ale acestora.

Transportul deşeurilor se va realiza cu respectarea dispoziţiilor H.G. nr. 1061/2008 privind transportul deşeurilor periculoase şi nepericuloase pe teritoriul României, pe baza formularelor prevăzute în Anexele 1, 2 şi 3 ale hotărârii de guvern, funcţie de categoria deşeurilor şi destinaţia acestora.

**6. Mod de eliminare (depozitare definitiva, incinerare):**

* depozitare definitivă la depozit autorizat pentru deşeurile menajere, de către operatorul de salubritate şi incinerarea deşeurilor periculoase.

**7. Monitorizarea gestiunii deşeurilor:**

* se va ţine evidenţa gestiunii deşeurilor în conformitate cu H.G. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

    a) fără a genera riscuri pentru aer, apă, sol, faună sau floră;

   b) fără a crea disconfort din cauza zgomotului sau a mirosurilor;

c fără a afecta negativ peisajul sau zonele de interes special.

**8. Ambalajele folosite şi rezultate - tipuri şi cantităţi:**

* ambalaje de carton pentru ambalarea produselor finite – 4400 kg/an
* cutii din material plastic pentru transportul interfazic 25000 buc/an

**9. Modul de gospodărire a ambalajelor (valorificate):**

* ambalajele care conţin rezidiuri sau sunt contaminate cu substanţe periculoase vor fi colectate selectiv în spațiu amenajat şi vor fi predate firmelor autorizate.

Se vor respecta prevederile H.G. nr. 621/2005 privind gestionarea ambalajelor şi deşeurilor de ambalaje, cu completările şi modificările ulterioare.

**V. Modul de gospodărire a substanţelor şi preparatelor periculoase**

**1. Substanţele şi preparatele periculoase produse sau folosite ori comercializate/transportate (categorii, cantităţi):**

|  |  |  |  |  |
| --- | --- | --- | --- | --- |
| **Denumire substanță/amestec/utilizare** | **Cantitatea utilizată estimată/an** | **Compoziția chimică Clasificare CPL Reg CE 1272/2008** | **Mod de ambalare** | **Mod de depozitare** |
| Circures Standard C22 HE - degresare | 100 kg | H225, H319,H336 | Bidon plastic 25kg | Spațiu betonat închis |
| Decapant NITROSOLV D 2205- degresare | 100 kg | H225, H361,H373,H304H318,H336, H315 | cutie metal 1L | Spațiu betonat închis |
| Rășină RAKU –PUR 21-2116 A - turnare rășină | 120000 l | H302, H290, H315, H319, H335 | bidon plastic 1000 L | Spațiu betonat închis |
| Rășină RAKU –PUR 21-2116 B - turnare rășină | 20000 L | H332, H315, H319, H334, H317, H351, H335, H373 | bidon plastic 200 L | Spațiu betonat închis |
| Masă de reacție substanțe WBC 34, Spezialloser – degresare | 100 l | neclasificat | bidon plastic 30 L | Spațiu betonat închis |
| Bară cositor aliaj staniu –plumb cu posibili aditivi de alte elemente de aliere – număr articol bz 035- cositorire | 50 kg | H360, H373, H400, H410, H302, H332 | BARĂ | Spațiu betonat închis |
| Întăritor rășină RAKU Inhibitor 90-1702 – turnare rășină | 50 kg | H302, H290, H315, H319, H335 | bidon plastic 5 Kg | Spațiu betonat închis |
| Cositor ELSOLD –cositorire | 700 kg | H360, H372, H400, H410 | Cuti plastc 5 KG | Spațiu betonat închis |
| Decapant P 981- degresare | 600 l | H225, H319, H336 | bidon plastic 30 L | Spațiu betonat |
| Azot lichefiat | 800000 mc | H261 | Stație stocare | Stație de stocare în lateralul halei |
| Azot comprimat (varianta de rezervă) | 4 mc | H280 | Butelii | Spațiu betonat |
| Pastă de cositor: PF 610 B - cositorire | 500 kg | H32, H302, H331, H360Df | Cutii plastic 500g | Frigider în spațiu închis |
| Cositor SN 100 CL | 700 KG | NECLASIFICAT | bară | Spațiu betonat închis |
| Rășină Raku –Pur 21-2058 -2A neagră – turnare rășină | 200 l | Neclasificat | Butoi metalic 200 l | Spațiu betonat închis |
| Rășină Raku –Pur 21-2058 -1A neagră – turnare rășină | 50000 l | H302 | Butoi metalic 200 l | Spațiu betonat închis |
| Pastă cositorire Alpha OM -340771 88 -4 –M18 Jar SAC 305 – cositorire | 100 kg | neclasificat | Cutii plastic 500g | Frigider în spațiu închis |
| Alcool sanitar Vorona –curățare | 1500 l | H225 | PET plastic 0,5 l | Spațiu betonat închis |
| Vopsea tampografiere MUF/RM 41097 – ștampilare produse finite | 10 l | neclasificat | Cutie metal 1 kg | Spațiu betonat închis |
| Diluant MUF – degresare înainte de ștampilare produse finite | 10 l | H225, H332, H315, H318, H336, H373 | Cutie metal 1 kg | Spațiu betonat închis |

**2. Modul de gospodărire:**

**- ambalare:** în ambalaje originale care pot fi recipienţi din material plastic sau metalici;

**- transport:** este asigurat de către furnizori, cu mijloace de transport autorizate;

**- depozitare:** în loc special amenajat;

**- folosire/comercializare:** în procesul tehnologic.

**3. Modul de gospodărire a ambalajelor folosite sau rezultate de la substanţele şi preparatele periculoase:**

* ambalaje care conţin reziduuri sau sunt contaminate cu substanţe periculoase vor fi colectate selectiv, în spaţiu special amenajat, fiind apoi predate pentru valorificare firmei contractate.

**4. Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident:**

* respectarea normelor PSI privind depozitarea şi utilizarea substanţelor periculoase;
* vor exista instrucţiuni scrise de intervenţie în cazul unor deversări accidentale, în conformitate cu fişa tehnică şi standardul produsului;
* scurgerile accidentale vor fi colectate cu materiale absorbante;
* orice evacuări importante în factorii de mediu vor fi aduse la cunoştinţa Agenţiei pentru Protecţia Mediului Sibiu, în cel mai scurt timp posibil.

**5. Monitorizarea gospodăririi substanţelor şi preparatelor periculoase:** nu este cazul.

* se vor respecta prevederile art. 28 din O.U.G. nr. 195/2005 privind protecţia mediului, cu modificările şi completările ulterioare, referitoare la obligaţiile persoanelor fizice şi juridice care gestionează substanţe şi preparate periculoase:

1. să respecte prevederile art. 24 privind substanţele şi preparatele periculoase - activitățile privind fabricarea, introducerea pe piață, utilizarea, depozitarea temporară sau definitivă, transportul intern, manipularea, eliminarea, precum și introducerea și scoaterea din țară a substanțelor și preparatelor periculoase sunt supuse unui regim special de reglementare și gestionare;
2. să ţină evidenţă strictă - cantitate, caracteristici, mijloace de asigurare - a substanţelor şi preparatelor periculoase, inclusiv a recipientelor şi ambalajelor acestora, care intră în sfera lor de activitate, şi să furnizeze informaţiile şi datele cerute de autorităţile competente conform legislaţiei specifice în vigoare;
3. să elimine, în condiţii de siguranţă pentru sănătatea populaţiei şi pentru mediu, substanţele şi preparatele periculoase care au devenit deşeuri şi sunt reglementate în conformitate cu legislaţia specifică;
4. să identifice şi să prevină riscurile pe care substanţele şi preparatele periculoase le pot reprezenta pentru sănătatea populaţiei şi să anunţe iminenţa unor descărcări neprevăzute sau accidente autorităţilor pentru protecţia mediului şi de apărare civilă.

**VI. Programul de conformare** - **Măsuri pentru reducerea efectelor prezente şi viitoare ale activităţilor**

1. **Domeniul: denumirea măsurii, performanţa/obiective de remediere, termen de finalizare:** nu este cazul.
2. **Sursa de finanţare, evidenţe, rapoarte:** nu este cazul.

**Verificarea conformării cu prevederile prezentului act se face de către Garda Naţională de Mediu – Comisariatul Judeţean Sibiu şi Agenţia pentru Protecţia Mediului Sibiu.**

**Prezenta autorizaţie a fost emisă în 3 (trei) exemplare, fiecare exemplar având un număr de 16 (şaisprezece) pagini, semnate şi ştampilate.**